CELEX: 31981R0348
Language: et
Date: 1981-01-20 00:00:00
Title: Nõukogu määrus (EMÜ) nr 348/81, 20. jaanuar 1981, vaalatoodete impordi ühise eeskirja kohta

Tähtis õiguslik teade

|

31981R0348

Euroopa Liidu Teataja L 039 , 12/02/1981 Lk 0001 - 0003 Soomekeelne eriväljaanne: Peatükk 15 Köide 3 Lk 0114  Hispaaniakeelne eriväljaanne: Peatükk 15 Köide 3 Lk 0003  Rootsikeelne eriväljaanne: Peatükk 15 Köide 3 Lk 0114  Portugalikeelne eriväljaanne Peatükk 15 Köide 3 Lk 0003 

		Nõukogu määrus (EMÜ) nr 348/81,20. jaanuar 1981,vaalatoodete impordi ühise eeskirja kohtaEUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 235,võttes arvesse nõukogu 22. septembri 1966. aasta määrust nr 136/66/EMÜ õlide ja rasvade ühise turukorralduse kehtestamise kohta, [1] viimati muudetud määrusega (EMÜ) nr 1917/80, [2] eriti selle artikli 3 lõiget 1,võttes arvesse nõukogu 28. juuni 1968. aasta määrust (EMÜ) nr 827/68 asutamislepingu II lisas loetletud teatavate toodete ühise turukorralduse kohta, [3] viimati muudetud määrusega (EMÜ) nr 1117/78, [4] eriti selle artikli 2 lõiget 1,võttes arvesse komisjoni ettepanekut, [5]võttes arvesse Euroopa Parlamendi arvamust, [6]võttes arvesse majandus- ja sotsiaalkomitee arvamust [7]ning arvestades, et:vaalaliste säilitamine nõuab rahvusvahelist kaubandust piiravaid meetmeid; need meetmed tuleks võtta ühenduse tasandil, samas arvestades ühenduse rahvusvahelisi kohustusi;kuni ühenduse tasandil võetakse vastu üldisemad meetmed järelevalveks looduslike looma- ja taimeliikidega kauplemise üle, peaks peamiste vaalatoodete sissevedu algetapil toimuma impordiloa alusel, kusjuures säilib võimalus täiendada nende toodete nimekirja; olukorra selgitamiseks võib olla otstarbekas sedastada, et kuni nimekirja võimaliku täiendamiseni on liikmesriigid jätkuvalt pädevad võtma kooskõlas asutamislepinguga meetmeid käesoleva määrusega hõlmamata toodete impordiga seotud liikide kaitseks; pädevad asutused tohivad selliseid lube välja anda siis, kui nad on veendunud, et kõnealuseid tooteid ei kasutata kaubanduslikul eesmärgil,ON VASTU VÕTNUD KÄESOLEVA MÄÄRUSE:Artikkel 11. Alates 1. jaanuarist 1982 tuleb lisas loetletud toodete impordiks ühendusse esitada impordiluba. Sellist luba ei anta toodete jaoks, mida kasutatakse kaubanduslikul eesmärgil.2. Liikmesriigid teatavad komisjonile enne 1. juulit 1981 asutuste nimed ja aadressid, kes on pädevad andma välja lõikes 1 nimetatud impordilube. Komisjon teatab sellest viivitamata teistele liikmesriikidele.Artikkel 21. Käesolevaga asutatakse vaalatoodete komitee, edaspidi "komitee", mis koosneb liikmesriikide esindajatest ja mille eesistuja on komisjoni esindaja.Komitee võtab vastu oma töökorra.Komitee võib läbi vaadata kõiki käesoleva määruse kohaldamisega seotud küsimusi, sealhulgas järelevalveküsimust, mille eesistuja on esitanud kas omal algatusel või mõne liikmesriigi esindaja taotlusel.2. Käesoleva määruse rakendamiseks võetakse vastu järgmine kord.a) Komisjoni esindaja esitab komiteele võetavate meetmete eelnõu. Komitee esitab eelnõu kohta oma arvamuse tähtaja jooksul, mille eesistuja määrab vastavalt küsimuse kiireloomulisusele. Otsused võetakse vastu 45häälelise häälteenamusega, liikmesriikide hääli arvestatakse artikli 148 lõikes 2 sätestatud korras. Eesistuja ei hääleta.b) Komisjon võtab kavandatavad meetmed vastu, kui need on kooskõlas komitee arvamusega.c) Kui kavandatavad meetmed ei ole kooskõlas komitee arvamusega või kui komitee ei esita oma arvamust, esitab komisjon viivitamata nõukogule ettepaneku võetavate meetmete kohta. Nõukogu teeb otsuse kvalifitseeritud häälteenamusega. Kui nõukogu ei ole kolme kuu jooksul alates ettepaneku tegemisest teinud mingit otsust, võtab komisjon ettepandud meetmed vastu.Artikkel 31. Komisjon esitab nõukogule esimesel võimalusel aruande käesoleva määruse lisas oleva toodete nimekirja täiendamise otstarbekuse ja selle sätete järgimise kontrollimise võimaluse kohta koos võimalike ettepanekutega.2. Nõukogu võib komisjoni ettepanekul kvalifitseeritud häälteenamusega otsustada lõikes 1 nimetatud nimekirja täiendada.3. Kuni sellise otsuseni võivad liikmesriigid kooskõlas asutamislepinguga võtta meetmeid käesoleva määrusega hõlmamata vaalatoodetega seotud liikide kaitseks.Käesolev määrus on tervikuna siduv ja vahetult kohaldatav kõikides liikmesriikides.Brüssel, 20. jaanuar 1981Nõukogu nimeleesistujaCh. A. van der Klaauw[1] EÜT 172, 30.9.1966, lk 3025/66.[2] EÜT L 186, 19.7.1980, lk 1.[3] EÜT L 151, 30.6.1968, lk 16.[4] EÜT L 142, 30.5.1978, lk 1.[5] EÜT C 121, 20.5.1980, lk 5.[6] EÜT C 291, 10.11.1980, lk 46.[7] EÜT C 300, 18.11.1980, lk 13.--------------------------------------------------LISAÜhise tollitariifi rubriigi number | Kirjeldus |ex 02.04 C | Vaalaliste liha ja söödav rups (subproduktid), värsked, jahutatud või külmutatud |ex 02.06 C | Vaalaliste liha ja söödav rups (subproduktid), soolatud, soolvees, kuivatatud või suitsutatud |ex 05.09 | Vaalaluu jms, töötlemata või eeltöödeldud, ent mõõtu lõikamata, ning nende karvad ja jäätmed |ex 05.15 B | Vaalaliste liha ja rups (subproduktid), inimtoiduks kõlbmatud |ex 15.04 | Vaalarasvad ja -õlid, rafineeritud või rafineerimata |ex 15.08 | Vaalaõlid, keedetud, oksüdeeritud, dehüdrateeritud, väävelhappesoolaga töödeldud, läbipuhutud või polümeeritud vaakumis kõrge kuumuse juures või inertgaasides või muul viisil modifitseeritud |ex 15.12 | Vaalaõlid ja -rasvad, täielikult või osaliselt hüdrogeenitud või muul viisil tahkestatud, rafineeritud või rafineerimata, kuid edasi töötlemata |15.15 A | Spermatseet, toores, pressitud või rafineeritud, värvitud või värvimata |ex 16.03 | Ekstraktid ja mahlad vaalaliste lihast |ex 23.01 A | Jahu ja pulber vaalaliste lihast ning rupsist (subproduktidest), inimtoiduks kõlbmatu |ex 41. rühm | Modifitseeritud või modifitseerimata vaalaõliga töödeldud nahk |Kõik allpool nimetatud tooted, mida on töödeldud modifitseeritud või modifitseerimata vaalaõliga või mis on valmistatud sellise õliga töödeldud nahast: |ex 42. rühm | nahatooted; sadulsepatooted ja rakmed; reisitarbed, käekotid jms tooted |ex 43. rühm | karusnahad ja karusnahatooted |ex 64. rühm | jalatsid, kedrid jms tooted; nende toodete detailid |--------------------------------------------------